Arsenale di Venezia

**Arsenale di Venezia** («Det venetianske arsenalet») et kompleks av tidligere skipsverft og våpenlagre samlet i byen Venezias i nordlige Italia. Arsenalet, som eies av staten, var ansvarlig for mesteparten av den venetianske republikkens som maritim stormakt fra senmiddelalderen til tidlig moderne tid. Det var «en av de tidligste store industribedriftene i historien» og hvor masseproduksjon først fant sted.

Dante omtaler det i *inferno* i *la divina comedia*. Navnet er sannsynligvis arabisk *Dar al Sina’a* (dokk). At Dante ble inspirert av Arsenalet, forklarer kanskje navnet på tre broer ved inngangen. Den store broen over kanalen heter Ponte del Paradiso («Paradisbroen»), og to mindre broer fra plassen heter Ponte al Inferno (Helvetesbroen) og Ponte dei Purgatorio («Skjærsildbroen»)

Byggingen av Arsenalet startet rundt 1104, under Venezias republikanske æra. Det ble det største industrikomplekset i Europa før den industrielle revolusjonen, og strakte seg over et område på omtrent 45 hektar, eller omtrent 15 prosent av Venezia. Omgitt av en 3,2 km lang voll, arbeidet skipsbyggere og øvrige arbeidere regelmessig innenfor Arsenalet og bygde skip som seilte fra byens havn. Med høye murer som skjermet Arsenalet fra offentligheten og vakter som beskyttet omkretsen, produserte forskjellige områder av Arsenalet hver sin spesifikke prefabrikkerte skipsdel ​​eller annet maritimt redskap, som ammunisjon, tau og rigg. Disse delene kunne deretter settes sammen til et skip på så lite som innenfor én dag. En eksklusiv skog i Montello-åsene i Veneto eid av Arsenale di Venezia, sørget for tilgang på tømmer og trevirke.

## Nyvinninger
Romerne hadde bygget skip med ytterhuden først, men venetianerne utviklet et system hvor de bygget rammeverket først. Dette var en nyvinning som bidro til masseproduksjon av skip ettersom det krevde mindre arbeidsinnsats og treverk. Da verftet var på sitt mest produktive tidlig på 1400-tallet hadde det mellom 6 000 og 16 000 arbeidere (man er ikke helt sikker på antallet), og kunne produsere 30 galeier på 10 dager. Da den franske kongen besøkte arsenalet i 1574, ble en galei bygget og utrustet i løpet av de to timene måltidet tok (!) Det kunne videre utruste skip med masseprodusert utstyr på en måte som først ble gjentatt under den industrielle revolusjon. I hans store verk *[[Den guddommelige komedie]]* hentet Dante Alighieri inspirasjonen til helvete fra arsenalet.

Også innen våpenutvikling var arsenalet ledende. Arsenalets stab utviklet også nye skytevåpen tidlig, og begynte med bombardement på 1370-tallet og en rekke håndvåpen mot genoveserne noen år senere. Forbedringer i håndvåpen førte til at munningshastigheten (og dermed evnen til å penetrere pansring) oversteg armbrøstens hastighet. Den venetianske *condottieri*-lederen, Bartolomeo Colleoni, får vanligvis æren for å være den første som monterte Arsenals nye lettere artilleri på mobile vogner for feltbruk.

## Porta Magna

Arsenalets hovedinngang var *Porta Magna*. Den ble bygget omkring 1460. Det var det første nyklassisistiske bygg i Venezia. Det er sannsynligvis bygget av Antonio Gambello etter design av Jacopo Bellini. To greske løver ble plassert ved portens sider i 1687. Den ene av disse er Pireusløven (som har runeinnskrifter på sidene).

## Napoleon
Betydelige deler av arsenalet ble ødelagt under Napoleons styre. De er senere gjenoppbygget for å gjøre arsenalet istand til å fungere som en marinebase. I våre dager er det i tillegg til å være marinebase også et forskningssenter, utstillingsområde under Venezia Biennalen samt er et sted hvor historiske skip bevares.

## Referanser


## Eksterne lenker
*Arsenale di Venezia, offisiell nettside for Venezia kommune
*What is the Arsenale?
*Arsenale, Art Atlas. 360° panorama av arsenalet i høy billedoppløsning